*Tämä artikkeli käsittelee jääkiekkoilija Mads Christenseniä. Muista samannimisistä henkilöistä katso Mads Christensen.*

**Mads Christensen** (s. 2. huhtikuuta 1987 Herning, Tanska) on tanskalainen uransa lopettanut jääkiekkoilija. Hän on pelipaikaltaan keskushyökkääjä, mutta osaa pelata myös laidassa.

Ura
---

### Seuraura

Christensen on Herning IK:n kasvatti. Hän pelasi Blue Foxissa ensimmäiset pääsarjaottelunsa jo 15-vuotiaana kaudella 2002–2003, jolloin Christensen sai tililleen neljä runkosarja- ja kaksi playoff-ottelua, joissa hän teki yhden syöttöpisteen. Christensen voitti kauden päätteeksi Tanskan-mestaruuden. Kaudella 2003–2004 hän pelasi Tanskan pääsarjassa 20 ottelua ja kaudella 2004–2005 31 runkosarjaottelua tehopistein 1+6=7 sekä 15 playoff-ottelua tehden yhden maalin. Christensen voitti Tanskan-mestaruuden myös keväällä 2005.

Kauden 2005–2006 päätteeksi Christensen voitti pronssia. Hän voitti Herningissä Tanskan-mestaruuden taas vuosina 2007 ja 2008. Kaudeksi 2008–2009 Christensen siirtyi SønderjyskE Ishockeyn riveihin. Hän teki Tanskan pääsarjan yhden kauden piste-ennätyksensä tehoilla 17+18=35. Christensen jakoi SønderjyskEn sisäisen maalipörssin kolmannen sijan Dustin VanBallegooien kanssa. Hän voitti Tanskan-mestaruuden keväällä 2009 ja valittiin koko AL-Bank Ligaenin vuoden pelaajaksi sekä tähdistökentälliseen.

Toukokuussa 2009 Christensen teki sopimuksen Saksan DEL:ssä pelaavan Iserlohn Roostersin kanssa kaudeksi 2009–2010, jolloin hän oli tehoilla 14+31=45 joukkueen kolmanneksi paras pistemies. Kaudeksi 2010–2011 Christensen siirtyi Eisbären Berlinin riveihin. Hän voitti joukkueessa kauden aikana sekä Saksan-mestaruuden että European Trophyn mestaruuden. Christensen voitti Saksan-mestaruuden myös kahtena seuraavana keväänä 2012 ja 2013. Neljän Berliinissä vietetyn vuoden jälkeen hän jatkaa kaudella 2014–2015 DEL-uraansa vuoden mittaisella sopimuksella EHC Münchenin paidassa. Christensen oli 17 osumallaan joukkueen toiseksi paras maalintekijä Daniel Sparren jälkeen. Maaliskuussa 2015 hän teki Münchenin kanssa vuoden mittaisen jatkosopimuksen.

### Maajoukkueura

Christensen edusti Tanskaa MM-kilpailuissa vuosina 2007, 2008, 2009, 2010, 2011, 2013, 2014 ja 2016. Vuoden 2011 turnauksessa hän jakoi joukkueen sisäisen maalipörssin voiton Nichlas Hardtin kanssa sekä sisäisen pistepörssin voiton Hardtin ja Julian Jakobsenin kanssa. Christensen pelasi myös Vancouverin olympiakisojen 2010 ja Sotšin olympiakisojen 2014 karsinnoissa.

Christensen pelasi myös alle 20-vuotiaiden I-divisioonan MM-kilpailuissa vuosina 2005 (B-lohkon pronssia), 2006 (A-lohkon hopeaa) ja 2007 (A-lohkon kultaa). Hän pelasi myös alle 18-vuotiaiden pääsarjan MM-kilpailuissa vuosina 2004 ja 2005, mutta Tanska putosi kuitenkin jälkimmäisen turnauksen päätteeksi I-divisioonaan.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2002–2003 | Herning Blue Fox | Tanska | 4 | 0 | 0 | 0 | 0 | 2 | 0 | 1 | 1 | 0 |
| 2003–2004 | Herning Blue Fox | Tanska | 20 | 0 | 1 | 1 | 0 | – | – | – | – | – |  |  |  |  |  |  | U18 | 6 | 1 | 1 | 2 | 2 |
| 2004–2005 | Herning Blue Fox II | Tanska I | 4 | 3 | 3 | 6 | 2 | – | – | – | – | – |  |  |  |  |  |  | U18 | 6 | 1 | 2 | 3 | 14 |
|  | Herning Blue Fox | Tanska | 31 | 1 | 6 | 7 | 16 | 15 | 1 | 0 | 1 | 4 |  |  |  |  |  |  | JMMd1 | 5 | 0 | 0 | 0 | 8 |
| 2005–2006 | Herning Blue Fox | Tanska | 33 | 15 | 6 | 21 | 43 | 15 | 3 | 10 | 13 | 2 |  |  |  |  |  |  | JMMd1 | 2 | 3 | 1 | 4 | 6 |
| 2006–2007 | Herning Blue Fox | Tanska | 36 | 11 | 10 | 21 | 26 | 15 | 1 | 3 | 4 | 18 |  |  |  |  |  |  | JMMd1 | 5 | 2 | 5 | 7 | 2 |
|  |  |  |  |  |  |  |  |  |  |  |  |  |  |  |  |  |  |  | MM | 6 | 1 | 1 | 2 | 14 |
| 2007–2008 | Herning Blue Fox | Tanska | 44 | 15 | 15 | 30 | 99 | 16 | 4 | 3 | 7 | 4 |  |  |  |  |  |  | MM | 4 | 0 | 0 | 0 | 2 |
| 2008–2009 | SønderjyskE Ishockey | Tanska | 39 | 17 | 18 | 35 | 58 | 15 | 8 | 5 | 13 | 28 | Ykköstähdistö |  |  |  |  |  | OQ | 3 | 0 | 0 | 0 | 4 |
|  |  |  |  |  |  |  |  |  |  |  |  |  |  |  |  |  |  |  | MM | 6 | 2 | 1 | 3 | 2 |
| 2009–2010 | Iserlohn Roosters | DEL | 51 | 14 | 31 | 45 | 60 | – | – | – | – | – |  |  |  |  |  |  | MM | 7 | 2 | 0 | 2 | 2 |
| 2010–2011 | Eisbären Berlin | DEL | 27 | 5 | 4 | 9 | 10 | 12 | 4 | 2 | 6 | 6 |  |  |  |  |  |  | MM | 6 | 4 | 1 | 5 | 6 |
| 2011–2012 | Eisbären Berlin | DEL | 33 | 6 | 12 | 18 | 18 | 13 | 4 | 2 | 6 | 12 |
| 2012–2013 | Eisbären Berlin | DEL | 47 | 11 | 5 | 16 | 40 | 13 | 7 | 2 | 9 | 28 |  |  |  |  |  |  | OQ | 3 | 0 | 1 | 1 | 0 |
|  |  |  |  |  |  |  |  |  |  |  |  |  |  |  |  |  |  |  | MM | 3 | 0 | 2 | 2 | 4 |
| 2013–2014 | Eisbären Berlin | DEL | 40 | 9 | 8 | 17 | 34 | 3 | 1 | 0 | 1 | 4 |  |  |  |  |  |  | MM | 7 | 0 | 3 | 3 | 4 |
| 2014–2015 | EHC München | DEL | 47 | 17 | 12 | 29 | 42 | 1 | 0 | 0 | 0 | 0 |
| 2015–2016 | EHC München | DEL | 51 | 9 | 25 | 34 | 56 | 14 | 6 | 4 | 10 | 20 |  |  |  |  |  |  | MM | 8 | 0 | 2 | 2 | 6 |
| 2016–2017 | EHC München | DEL | 52 | 16 | 21 | 37 | 62 | 14 | 1 | 6 | 7 | 24 |  |  |  |  |  |  | OQ | 3 | 0 | 0 | 0 | 2 |
|  |  |  |  |  |  |  |  |  |  |  |  |  |  |  |  |  |  |  | MM | 7 | 0 | 1 | 1 | 8 |
| 2017–2018 | EHC München | DEL | 47 | 14 | 8 | 22 | 46 | 17 | 7 | 5 | 12 | 16 |  |  |  |  |  |  | MM | 5 | 0 | 0 | 0 | 0 |
| 2018–2019 | EHC München | DEL | 11 | 2 | 0 | 2 | 10 | 18 | 2 | 0 | 2 | 18 |
| 2019–2020 | EHC München | DEL | 18 | 0 | 5 | 5 | 12 | – | – | – | – | – |
| 2020–2021 | Herning Blue Fox | Tanska | 20 | 3 | 1 | 4 | 28 | 4 | 0 | 2 | 2 | 8 |
| 2021–2022 | Herning Blue Fox | Tanska | 37 | 12 | 15 | 27 | 14 | 4 | 0 | 0 | 0 | 2 |
| 2022–2023 | Herning Blue Fox | Tanska | 45 | 10 | 15 | 25 | 34 | 18 | 6 | 4 | 10 | 35 |
| 11 kautta | yhteensä | DEL | 424 | 103 | 131 | 234 | 390 | 105 | 32 | 21 | 53 | 128 |
| 10 kautta | yhteensä | Tanska | 309 | 84 | 87 | 171 | 318 | 104 | 23 | 28 | 51 | 101 |

Lähteet
-------

* Mads Christensen The Internet Hockey Databasessa (englanniksi)
* Mads Christensen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Mads Christensen *Elite Prospects*. Everysport Media Group AB.  (englanniksi)
2. ↑  Dänischer Nationalspieler wechselt an den Seilersee  8.5.2009. Iserlohn Roosters.  Arkistoitu 5.5.2014. Viitattu 28.5.2012. (saksaksi)
3. ↑  Red Bulls verpflichten dänischen Nationalspieler Mads Christensen  1.8.2014. EHC Red Bull München. Viitattu 30.9.2014. (saksaksi)
4. ↑  19 Spieler mit Vertrag für die Saison 2015/2016 ausgestattet  26.3.2015. EHC Red Bull München. Viitattu 25.5.2015. (saksaksi)